নতুন যারা তাদের ভয় পাবার কোন কারণ নেই। ব্যাপারটা অনেক সহজ কিন্তু আপনাকে শৃঙ্খলা মানতে হবে। আপনি শুধু ফিবনাচ্চির বেসিক জানলেই হবে এভাবে ট্রেড করার জন্য। এবার আসুন দেখি কিভাবে আপনি আপনার ফিবনাচ্চি ট্রেড সেট আপ করবেন। প্রথম থেকে আবার বলছি। রিট্রেসমেন্ট লেভেলের জন্য আমাদের প্রথমে একটি সম্পূর্ণ ট্রেন্ড লাগবে, এরপর সুইং হাই এবং সুইং লো। এরপর আমরা আমদের এন্ট্রি সেট আপ করবো ৫০.০ এবং ৬১.৮ লেভেল এ। আর স্টপ লস সেট করবো ৬১.৮ এর কিছু পিপ্স নিচে। অর্থাৎ আপনি যদি ৫০.০ তে এন্ট্রি করেন তাহলেও আপনার স্টপ লস হবে ৬১.৮ এর কিছু পিপ্স নিচে। তাই আপনি যদি স্টপ লসের ব্যাপারে খুবি সতর্ক থাকেন তাহলে আপনি আপনার এন্ট্রি সেট আপ শুধুমাত্র ৬১.৮ এ করতে পারেন।